b'\n_START_ARTICLE_\nJean Sibelius\n_START_SECTION_\n\xc5\xbdivljenjepis\n_START_PARAGRAPH_\nJean Sibelius je bil rojen leta 1865 kot sin Christiana Gustafa Sibeliusa in njegove \xc5\xbeene Marie Charlotte Borg v H\xc3\xa4meenlinnu, \xc5\xa1vedsko govore\xc4\x8de dru\xc5\xbeine. O\xc4\x8de, zdravnik, je \xc5\xbeelel, da bi sin \xc5\xa1tudiral pravo, a ga je bolj zanimala glasba. U\xc4\x8dil se je klavir in violino. Po maturi leta 1885 se je vpisal na \xc5\xa1tudij prava na Finski univerzi Imperial Alexander (zdaj Univerza Helsinki). Ta \xc5\xa1tudij je pustil ter se vpisal na konservatorij, kjer je od leta 1885 do 1889 \xc5\xa1tudiral glasbo. \xc5\xa0tudiral je tudi v Berlinu (1889-1890) in od 25. oktobra 1890 do 8. junija 1891 na Dunaju. Po vrnitvi na Finsko leta 1892 je postal profesor teorije in violine na helsin\xc5\xa1kem konservatoriju. Svobodni skladatelj je postal \xc5\xa1ele \xc4\x8dez nekaj let, potem ko je dobil dr\xc5\xbeavno pokojnino in s tem finan\xc4\x8dno neodvisnost._NEWLINE_Pridru\xc5\xbeil se je finskemu narodnemu gibanju za osvoboditev dr\xc5\xbeave izpod caristi\xc4\x8dnega jarma. Sibeliusova glasba je v tem na\xc5\xa1la svoj smisel, saj je z njo \xc5\xbeelel predstaviti portret Finske._NEWLINE_10. junija 1892 se je poro\xc4\x8dil z Aino J\xc3\xa4rnefelt (1871\xe2\x80\x931969). Ta \xc4\x8das je Sibelius dobil 6 h\xc4\x8dera. leta 1904 se je dru\xc5\xbeina preselila v svojo doma\xc4\x8do Ainolo na obali jezera Tuusula. Sibelius je pre\xc5\xbeivel dolga obdobja v tujini, tudi med letoma 1900-1901 z dru\xc5\xbeino v Italiji. Komponiral in dirigiral je po raznih dr\xc5\xbeavah (Veliki Britaniji, Franciji in Nem\xc4\x8diji) in predstavljal svojo de\xc5\xbeelo svetu. Bil je tudi v Ameriki in Kanadi. Med letoma 1905-1922 je bil ve\xc4\x8dkrat v Angliji._NEWLINE_Leta 1908 je Sibelius prestal resno operacijo raka na grlu. Leta 1926 je skoraj prenehal komponirati. V preostanku \xc5\xbeivljenja je napisal le \xc5\xa1e nekaj ve\xc4\x8djih skladb. 1. januarja 1939 se je Sibelius udele\xc5\xbeil mednarodne radijske oddaje na kateri je dirigiral svojo Andante Festivo. Predstava je ohranjena v prepisu gramofonski plo\xc5\xa1\xc4\x8di in kasneje izdana na CD-ju. Med letoma 1939-1944 je Sibelius z \xc5\xbeeno spet prebival v Helsinkih. Za 90. rojstni dan, leta 1955, je bilo organizirano splo\xc5\xa1no praznovanje. Philadelphia Orchestra pod vodstvom Eugene Ormandyja in Royal Philharmonic Orchestra pod vodstvom Sira Thomasa Beechama so bili le posebnih prireditev v \xc4\x8dast njegove glasbe na Finskem._NEWLINE_Leta 1929 je prejel \xc4\x8dastno \xc4\x8dlanstvo v londonski Royal Philharmonic Society._NEWLINE_Ko se je na Finskem o\xc5\xbeivilo prostozidarstvo, v \xc4\x8dasu ruske nadvlade je bilo prepovedano, je bil v letu 1922 Sibelius eden od ustanovnih \xc4\x8dlanov Finske lo\xc5\xbee in kasneje Grand organist v Veliki Finski Lo\xc5\xbei. Napisal obredno glasbo, ki se uporablja na Finskem ( op 113) od leta 1927 dalje in dodal dva nova dela leta 1946. Nova predelava obredne glasbe je bila narejna leta 1948, kar je eno od njegovih zadnjih del.\n_START_SECTION_\nDelo\n_START_PARAGRAPH_\nSibelius je eden najpomembnej\xc5\xa1ih finskih skladateljev in je eden redkih, ki so znani tudi izven meja svoje domovine. Rad je imel naravo kar je bilo pogosto vidno v njegovih delih._NEWLINE_Napisal je preko 100 pesnitev za vokalno-instrumentalno glasbo. Pisal je simfonije, orkestralno, scensko, komorno, klavirsko, operno, in prostozidarsko obredno glasbo.\n_START_SECTION_\nV spomin\n_START_PARAGRAPH_\nPo njem se imenuje glasbena Akademija Sibelius v Helsinkih._NEWLINE_Finski bankovec za 100 mark je imel upodobljenega Sibeliusa, dokler ni bil vzet iz obtoka v letu 2002._NEWLINE_Od leta 2011 Finska praznuje dan zastave 8. decembra na skladateljev rojstni dan. Dan je znan tudi kot "dan finske glasbe"._NEWLINE_Ministrstvo za \xc5\xa1olstvo in Sibeliusova dru\xc5\xbeba Finske sta leta 1974 odprli muzej. V letu 2011 so odkrili fragment, ki se je izkazal kot osnutek manjkajo\xc4\x8de osme simfonije.'